ועדת הפנים והגנת הסביבה, כנסת 20, פרוטוקול מספר 696, 2018-07-11 09:10

יואב קיש: בוקר טוב, אני פותח את הישיבה בנושא הקמת ועדת משנה בנושא:

יואב קיש: טיפול בזיהום אוויר הנגרם משריפת פסולת בשטחים פתוחים.

יואב קיש: אני רוצה להזכיר לכולם שאתמול עשינו דיון בנושא וגם העברנו בהכנה לקריאה שנייה ושלישית את הצעת החוק של חברת הכנסת יעל גרמן.

יואב קיש: בינתיים אני אחכה לה.

יואב קיש: אני עובר לנושא השני, הצעת חוק לתיקון דיני הבחירות לרשויות המקומיות (מסירת מידע מפנקס הבוחרים למתמודדים לראשות מועצה אזורית והצבעת בעלי תפקידים), התשע"ח-2018.

יואב קיש: זה עבר קריאה ראשונה אתמול לדעתי, נכון?

קריאה: כן.

יואב קיש: תציגו בבקשה את החוק.

רון אלמוג: אני רון אלמוג, מהלשכה המשפטית של משרד הפנים.

רון אלמוג: להצעת החוק הזאת יש שני חלקים.

רון אלמוג: החלק הראשון הוא למסור מידע פנקס למתמודדים במועצות אזוריות.

רון אלמוג: היום החוק מתיר מסירת מידע פנקס רק למתמודדים בעיריות ומועצות מקומיות.

רון אלמוג: בין השאר, לאור איחוד המועדים, עלה הקושי בזה שמתמודדים לראשות מועצה אזורית לא מקבלים את המידע הזה, ולכן אנחנו רוצים להרחיב את ההסדר שקיים היום גם על מועצות מקומיות.

יואב קיש: בלי חוק אי אפשר לתת להם את המידע הזה?

רון אלמוג: מידע פנקס זה מידע רגיש מתוך מרשם האוכלוסין ולכן צריך הסמכה בחוק כדי למסור אותו.

רון אלמוג: בדיונים מול משרד המשפטים ההכרעה הייתה שנדרשת חקיקה ראשית כדי למסור את המידע.

יואב קיש: הבנתי.

רון אלמוג: והחלק השני של הצעת החוק הוא לאפשר לבעלי תפקידים ביום הבחירות, שהם למעשה מרותקים למקום העבודה שלהם – מזכירי ועדות קלפי, מנהלי בחירות ועובדים של מטה הבחירות – להצביע בשבוע שלפני יום הבחירות, בקלפיות מיוחדות שיהיו ברחבי הארץ, במעטפות כפולות.

יואב קיש: דיבר איתי חבר הכנסת יעקב אשר.

יואב קיש: מתי הוא מגיע?

קריאה: עוד עשר דקות, רבע שעה.

יואב קיש: אז קודם כול בואו נקריא את החוק מהתחלה ועד הסוף - - -

יעל כהן-פארן: לא מצביעים על הוועדה?

יואב קיש: אני מחכה לגרמן.

יואב קיש: גלעד, בבקשה.

גלעד קרן: הצעת חוק לתיקון דיני הבחירות לרשויות המקומיות (מסירת מידע מפנקס הבוחרים למתמודדים לראשות מועצה אזורית והצבעת בעלי תפקידים), התשע"ח–2018 אני רק רוצה להוסיף בהקשר הזה שנדרש תיקון עקיף גם בחוק הרשויות המקומיות (בחירת ראש רשות וסגניו וכהונתם): נדרש להחיל את פרק ח'4.

גלעד קרן: יש פה איזה השמטה שלא החילו את זה בבחירות לראש הרשות אבל בבחירות לראש המועצה כן החילו.

יואב קיש: אז רוצים להוסיף את זה שזה יחול גם לגבי ראש הרשות?

גלעד קרן: זה למעשה אותן בחירות.

יואב קיש: אני עוצר רגע את הדיון בחוק ואני חוזר לנושא שפתחנו בו את הישיבה.

יואב קיש: נמצאות פה חברת הכנסת גרמן וחברת הכנסת פארן.

יואב קיש: אנחנו דנים בנושא הקמת ועדת משנה לנושא: טיפול בזיהום אוויר הנגרם משריפות פסולת בשטחים פתוחים.

יואב קיש: יעל, אמרתי שאתמול העברנו בוועדה בהכנה לקריאה שנייה ושלישית את הצעת החוק שלך שעוסקת בנושא.

יואב קיש: ראינו שאנחנו מדברים על תופעה שאי אפשר להתייחס אליה מקומית, צריך להסתכל עליה בתפיסה ארצית, ושהפתרונות אליה יכולים להיות שונים בהתאם לכל מיקום ומיקום.

יואב קיש: גם דיברנו על הנושא של יהודה ושומרון, ראינו שהחוק כבר קיים שם, ולכן הבעיה הפוליטית שהייתה בהתחלה ירדה מהפרק.

יואב קיש: ראינו גם שספציפית ליהודה ושומרון שטחי C הם באמת באחריות הצבא, שמטפל בזה, וב-A ו-B זה בשיתוף פעולה עם הרשות.

יואב קיש: בכל מקרה, התופעה היא תופעה חמורה ומציקה וראינו הרבה מאוד אנשים שמתלוננים על זה, אנשים מאזורים שונים – מכפר סבא, רמלה-לוד, אורנית, הצפון, וכל הארץ.

יואב קיש: לכן צריך לבחון מספר דרכים לטפל בזה.

יואב קיש: העלתה חברת הכנסת פארן את הנושא של ההובלה – כפי שטיפלנו בגזם – כדרך אפקטיבית לעצור.

יואב קיש: בסוף זה מתבטא בכוח אדם במשרדים.

יואב קיש: דיברנו על המרה של כספים לתקנים, כדי שיוכלו להשתמש בתקנים ייעודיים לדברים האלה.

יעל גרמן: וגם אולי הרחבת החוק לגבי בעלי הקרקע.

יואב קיש: אכן דיברנו על נושא בעלי הקרקע.

יואב קיש: בעניין הזה צריך לעשות עבודה עם משרד המשפטים ולראות שהם מבינים...

יואב קיש: הטענה שלהם הייתה שהחוק הפלילי היום על מי שכבר עושה, מאפשר לבוא אליו בתביעות; והטענה מהצד השני הייתה שבסופו של דבר זה לא ניתן ליישום בשטח ואין כלי מספיק אפקטיבי.

יואב קיש: את הדבר הזה צריך ללבן.

יואב קיש: אני מאוד שמח, חברת הכנסת גרמן, שאת רוצה לקחת את זה על עצמך.

יואב קיש: בשביל זה אנחנו מקימים את ועדת המשנה הזאת, שאת תובילי אותה.

יואב קיש: ומכל החברים, מי שממש התעקשה וביקשה להצטרף כחברה זו חברת הכנסת יעל כהן-פארן.

יואב קיש: אז אני מקריא את ועדת המשנה: יעל גרמן תכהן כיושב-ראש, והחברים הנוספים הם חברת הכנסת יעל כהן-פארן, בני בגין, יואב בן צור ובצלאל סמוטריץ.

יעל גרמן: נהדר.

יואב קיש: רוצים להגיד משהו לפני שנצביע?

יעל גרמן: אני מודה לך על האמון.

יעל גרמן: אני באמת מאמינה שבנושא כזה החוק לא מספיק.

יעל גרמן: אנחנו נצטרך לעקוב אחרי העניין, והמעקב יעבור כמובן גם לוועדה שלך.

יעל גרמן: ויש עוד כל כך הרבה דברים שצריכים לעשות, ואני כבר לוקחת על עצמי לעשות סיור במקום, להתייעץ עם כל הגורמים הנוגעים בדבר וליצור, דרך ועדת המשנה שלנו, צוות מחויב, שיהיה מורכב גם מגורמי האכיפה, גם מהאנשים בשטח, גם מארגונים אזרחיים וכמובן גם מחברי הכנסת.

יעל גרמן: אני חושבת שביחד אנחנו נצליח למגר את התופעה הזאת.

יואב קיש: נכון.

יואב קיש: והשלטון המקומי כמובן.

יעל גרמן: גורמי השטח זה השלטון המקומי.

יואב קיש: חברת הכנסת פארן, בבקשה.

יעל כהן-פארן: קודם כול, אני מברכת על זה.

יעל כהן-פארן: הנושא הוא באמת בדמנו ובדמם של אנשים שסובלים יום-יום ושעה-שעה מהעניין הזה.

יעל כהן-פארן: יושב-ראש הוועדה, אני רוצה לברך אותך על כך שבפעם הראשונה אתה נותן למישהו/מישהי מהאופוזיציה להיות בראש ועדת משנה.

יעל כהן-פארן: אני בראש ועדת משנה של ועדת המדע; איך שנכנסתי לכנסת מקלב נתן לי אותה, ואני מברכת על זה, כי זה מראה על שיתוף הפעולה שצריך להיות בנושאים שאין בינינו מחלוקת פוליטית עליהם – לעשות טוב לטובת אזרחי ישראל.

יואב קיש: תודה רבה.

יואב קיש: אני מעלה להצבעה את ההחלטה על הקמת ועדת משנה לנושא: טיפול בזיהום אוויר הנגרם משריפות פסולת בשטחים פתוחים.

יואב קיש: מי בעד?

יואב קיש: בעד ההחלטה – פה אחד

יואב קיש: ההחלטה התקבלה פה אחד.

יואב קיש: תודה רבה.

יואב קיש: אנחנו ממשיכים בהצעת החוק הקודמת.

יואב קיש: גלעד, תשלים את דבריך.

גלעד קרן: אז אמרתי שצריך להחיל את פרק ח'4, הצבעת בעלי תפקידים, גם בבחירות לראש הרשות, שזו בעצם אותה קלפי רק שני פתקים שונים.

יואב קיש: אז מה התיקון בחוק עצמו?

יואב קיש: מה אתה רוצה להוסיף?

גלעד קרן: צריך להוסיף תיקון עקיף לחוק הרשויות המקומיות (בחירת ראש הרשות וסגניו וכהונתם) ולהגיד בו שבסעיף 7(ב)(2), אחרי ח'1 יחילו גם את הפרקים ח'2, ח'3 ו-ח'4.

גלעד קרן: ח'2 ו-ח'3 הם הפרקים שעוסקים בבחירות בבתי חולים ובמוסדות.

גלעד קרן: אישרנו את זה לפני מספר חודשים, אבל גם שם הייתה השמטה בטעות, ואנחנו צריכים לתקן את זה.

יואב קיש: אוקיי.

יואב קיש: אתם רוצים להתייחס למה שהוא אמר?

יואב קיש: ההערה של היועץ המשפטי מקובלת?

יואב קיש: מקובלת.

יואב קיש: חברת הכנסת פארן, בבקשה.

יעל כהן-פארן: הסעיף הראשון בעצם חל רק על מועצות אזוריות, על מועמדים לראשות המועצה.

יעל כהן-פארן: האם זה כבר חל ברשויות מקומיות?

עמי ברקוביץ: כן.

יעל כהן-פארן: והאם מי שמתמודד למועצה ברשות מקומית אזורית גם רשאי לזה, או רק מי שמתמודד לראש מועצה?

גלעד קרן: רק לראשות מועצה.

יעל כהן-פארן: ועוד שאלה: איפה אנחנו שומרים על הגנת הפרטיות?

יעל כהן-פארן: בן אדם קיבל את כל המידע הזה והוא בעצם מחויב לא להפיץ אותו הלאה - - -

יואב קיש: כשהוא מקבל הוא חותם על טופס מסודר, לפי חוק מאגרי מידע, שלפיו הוא מחויב לשמור - - -

גלעד קרן: ואם הוא לא עושה את זה אז זו עבירה פלילית.

יואב קיש: אין מה לעשות, הוא מתמודד, הוא צריך את המידע הזה.

יעל כהן-פארן: ברור, אבל אנחנו רוצים - - -

עמי ברקוביץ: אבל כמובן שזה הסדר מאוד בעייתי, במובן הזה שכבר היו דברים מעולם, שכבר היה מידע שזלג – ולכן ההצעה היא להרחיב רק במינימום המתבקש ולא מעבר לזה.

לאה פדידה: לי יש בעיה עם 1(א).

לאה פדידה: במקום מי שכבר נרשם למועמדות והכריז – רק מי שהודיע.

לאה פדידה: זה אומר שאני יכולה להודיע על מועמדות ובסוף לא להגיש את המועמדות - - -

יואב קיש: כתוב: מי שהודיע בכתב לשר כי בכוונתו להציע מועמד - - -

לאה פדידה: זה לא נקרא "הגשת מועמדות".

גלעד קרן: אבל זה המצב הקיים גם - - -

לאה פדידה: לדעתי זו בעיה.

יואב קיש: רגע, מה זה "להציע מועמד"?

יואב קיש: הרי הוא המועמד, לא?

לאה פדידה: לא, לא, זה הקטע - - -

יואב קיש: משרד הפנים, תסביר.

רון אלמוג: יש לנו פער בזמנים; הגשת הרשימות היא רק 33 ימים לפני הבחירות ועד אז אי אפשר להגיש רשימות.

רון אלמוג: אלא שהמועמדים כבר מתחילים את הקמפיין שלהם והם צריכים את המידע פנקס עוד לפני - - -

לאה פדידה: אנחנו מדברים על ראש מועצה, לא על רשימה.

רון אלמוג: נכון.

רון אלמוג: ואני אומר שגם בעיריות וגם במועצות מקומיות – וזה גם ההסדר עכשיו במועצות אזוריות – הם יכולים לקבל את זה עוד לפני שהם מגישים מועמדות - - -

יואב קיש: ברור, אבל מה זה "להציע מועמד"?

יואב קיש: אם אני מציע את שלמה מזרחי אז למה שאני אקבל?

יואב קיש: שלמה מזרחי צריך לקבל.

יואב קיש: אני מדבר פה על הניסוח.

לאה פדידה: לי יש בעיה עם - - -

יואב קיש: רגע, אחרי זה.

לאה פדידה: מה זה "רגע"?

לאה פדידה: אני מעלה את הבעיה של הניסוח - - -

יואב קיש: לא, את אמרת שיש לך בעיה עקרונית עם - - -

לאה פדידה: יש לי בעיה עם הניסוח.

לאה פדידה: הוא לא נכון.

גלעד קרן: לא, זה לא ניסוח, זה מהות.

לאה פדידה: כן, בעיה עם המהות.

יואב קיש: אז לי יש רק בעיה עם הניסוח.

יואב קיש: אז רון, קודם כול תסביר לי את הניסוח, ואחר כך נעבור למהות.

רון אלמוג: טכנית ההסדר בנוי על זה שמגישים הצעת מועמד ויש בא כוח של ההצעה.

רון אלמוג: יש קבוצת בוחרים שמגישים הצעת מועמד, ו - - -

יואב קיש: אז לתפיסתך הצעת מועמד זה טפסים מסודרים שבהם מציעים מועמד, אומרים מי הבא-כוח, והוא זה שמקבל.

יואב קיש: כלומר, זו המשמעות של המושג "הצעת מועמד"; זה לא שאני בא ואומר שאני מציע את משה לתל אביב.

רון אלמוג: נכון.

רון אלמוג: יש טופס ובעצם הטופס הוא ההסכמה שהוא המועמד, ויש גם את הבא-כוח שלו, שהוא בעצם הנציג הטכני שלו לכל מיני עניינים - - -

יואב קיש: אז זה בעצם הניסוח הפורמלי של העניין הזה?

רון אלמוג: כן.

רון אלמוג: זה גם הניסוח שיש היום בעיריות ומועצות מקומיות.

רון אלמוג: הוא בעצם איש הקשר שלו, שמקבל את המידע ומתפעל את הקמפיין שלו ואת המועמדות שלו, ולא האדם עצמו.

יואב קיש: זאת אומרת ש"הצעת מועמד" זה משהו מוגדר וקיים - - - ?

רון אלמוג: כן.

יואב קיש: אוקיי, אז אין לי בעיה עם הניסוח, אז עכשיו בואו נדבר על המהות.

לאה פדידה: רגע, עוד שאלה שמחוברת לזה.

לאה פדידה: לפי תקנון הבחירות, לראש רשות צריך לאסוף 700 חתימות ולרשימה צריך לאסוף 200 – אז איך הורדנו את זה ל-50 חתימות?

רון אלמוג: בעיריות הרף הוא 100 חתימות, במועצות מקומיות הרף הוא 50 חתימות.

רון אלמוג: בגלל שזה שלב מאוד מוקדם, חודשיים-שלושה-ארבעה לפני הגשת הרשימות, הרף הוא הרבה יותר נמוך.

רון אלמוג: כשהוא יגיש את המועמדות עצמה הוא יצטרך את הרף הגבוה של 500 חתימות.

לאה פדידה: מה הסיבה שאנחנו מקילים כל כך?

רון אלמוג: בגלל שאנחנו נצמדים להסדר בעיריות ומועצות מקומיות.

רון אלמוג: בעיריות הרף לעניין הזה הוא 100 חתימות, במועצות מקומיות 50 חתימות, וכאן אנחנו לקחנו את הרף של המועצות המקומיות, וזאת מתוך הנחה שכבר יש הסדר קיים בחקיקה על מועצות מקומיות ואנחנו בעצם רק מרחיבים אותו.

רון אלמוג: כלומר, אנחנו לא יוצרים הסדר חדש מאפס, אלא אנחנו מרחיבים את ההסדר הקיים על מועצות מקומיות.

יואב קיש: אני אגיד לכם מה שאני שמעתי.

יואב קיש: ראשית, הדבר הזה הגיע בדחיפות, בעקבות בעיה אמיתית מהשטח, של מועמדים שלא מקבלים פנקס בוחרים.

יואב קיש: משרד הפנים רצה להוביל איזושהי תקנה, אבל נתקל בהתנגדות של משרד המשפטים, בגלל הנושא הרגיש של מאגרי המידע למיניהם.

יואב קיש: ולכן זה הלך להליך חקיקה ולכן זה הגיע לשולחננו.

יואב קיש: בעצם כל האירוע הזה קרה בגלל התיקון הקודם שעשינו, שהעברנו את המועצות להתייחסות לחוק הרשויות.

יואב קיש: נכון?

יואב קיש: משם נוצרה הבעיה?

יואב קיש: כי למה בבחירות הקודמות לא הייתה בעיה כזאת?

רון אלמוג: הבעיה נוצרה עוד קודם, אבל היא התחדדה בגלל איחוד המועדים, בגלל שבעצם באותו מועד מתמודדים לעיריות ומועצות מקומיות כבר מקבלים מידע פנקס, ומתמודדים למועצות אזוריות לא.

יואב קיש: הבנתי.

יואב קיש: כלומר, זה לא שעשינו את זה בתיקון הקודם אלא זה היה קיים כבר קודם.

יואב קיש: הם פשוט קיבלו 30 יום לפני את ספר הבוחרים?

רון אלמוג: הבעיה הייתה קיימת גם קודם.

רון אלמוג: מבירור שערכנו, במערכת הבחירות הקודמת אולי בטעות כן נמסר המידע.

יואב קיש: בטעות עברו על החוק.

יואב קיש: אוקיי, תמשיך.

לאה פדידה: מאי-ידיעה.

רון אלמוג: לא, בגלל טעות בפרשנות בין מועצות מקומיות למועצות אזוריות.

עמי ברקוביץ: איחוד המועצות מחדד את - - -

רון אלמוג: זה חידד את הבעיות שהיו קיימות כבר קודם.

רון אלמוג: אבל הן לא נוצרו בגלל התיקון.

יואב קיש: אני רוצה לומר שבאה אליי דרישה, בקשה... יעקב אשר מגיע?

יואב קיש: הוא יציג את זה.

יואב קיש: הייתה בקשה שהמידע הזה יועבר גם למפלגות ולא רק למועמדים.

יואב קיש: כלומר, שגם המפלגות יקבלו את ספר הבוחרים במועצות - - -

עמי ברקוביץ: הן לא מתמודדות - - -

יואב קיש: אנחנו נשמע את יעקב אשר כשהוא יגיע.

יואב קיש: יש נושא שהוא באותו נושא אבל בתיקון לחוק אחר, חוק הבחירות לכנסת.

יואב קיש: פנה אליי בעניין חבר הכנסת דודי אמסלם, שניסה להוביל חקיקה פרטית בנושא.

גלעד קרן: הוא הגיש הצעה טרומית, אבל זה אפילו עוד לא הונח על שולחן הכנסת.

יואב קיש: הוא ביקש להציע ששר הפנים ימסור למפלגה או סיעה בכנסת, לפי בקשתה, מידע מפנקס הבוחרים נכון ליום הבקשה, ובלבד שלא תבקש מפלגה או סיעה בקשה כאמור יותר מפעם אחת כל שישה חודשים, ושר הפנים יקבע הוראות תשלום עבור בקשה זו.

יואב קיש: הרעיון הוא שהמפלגות והסיעות עוסקות כל הזמן – בוודאי מפלגות שיש להן פריימריז – בניהול של ספרי הבוחרים, ועכשיו נוצר מצב, עקב פטירה או דברים אחרים שמוציאים אנשים מספר הבוחרים, שאנשים עדיין נשארים בפריימריז וממשיכים לשלוח להם כתובות ולהתקשר, שזה דבר מאוד רגיש ובעייתי.

יואב קיש: לכן יש שנים רבות דרישה, גם במפלגות שלכם נדמה לי, להיות.

יואב קיש: ..

יואב קיש: אני לא יודע אם רצית לדבר גם על זה - - -

לאה פדידה: זה בסדר, אתה מייצג אותנו בעניין הזה.

יואב קיש: בעניין הזה באמת יש הסכמה מלאה בכל המפלגות שהנושא של קבלת ספר הבוחרים לא רק לקראת ההצבעה אלא בצורה שתאפשר עדכון והוצאת אנשים שנגרעו מהספר, זה משהו ש... דרך אגב, יש גם את הצד השני, של בוחרים שנכנסו לספר הבוחרים.

יואב קיש: כלומר, יש לזה השלכות מכאן ומכאן, ומכאן באה הבקשה שלו, שאנחנו נדבר עליה מיד.

יואב קיש: לפני זה אני רוצה לדבר על סעיף ח'4, הצבעת בלי תפקידים.

יואב קיש: תסבירו את העניין הזה.

רון אלמוג: גם מנהלי בחירות וגם מזכירי ועדות קלפי מרותקים למקום שלהם - - -

יואב קיש: רק שנייה.

יואב קיש: תגיד ליעקב אשר שאם הוא לא מגיע אני לא דן בדברים שלו.

יואב קיש: רון, בבקשה.

רון אלמוג: מנהל בחירות בכל רשות מקומית צריך להימצא לאורך כל היום ברשות שאותה הוא מנהל, וגם מזכיר ועדת הקלפי צריך משבע בבוקר ועד עשר בלילה ואפילו מאוחר יותר, עד תום ספירת הקולות, להיות בוועדת הקלפי ולנהל אותה.

רון אלמוג: ולכן מאוד קשה להם להצביע בקלפי שבה הם רשומים וגרים.

לאה פדידה: או שזה לא מתאפשר ובסופו של דבר הם לא מצביעים.

רון אלמוג: נכון, כי כל אחד רשום איפה שהוא גר ולא איפה שהוא עובד.

יואב קיש: יעקב, שלום.

יואב קיש: אנחנו מדברים כרגע על הצבעת בלי תפקידים.

יואב קיש: רון, תסיים את דבריך.

יואב קיש: בבקשה.

רון אלמוג: אז כדי לאפשר להם לעשות ביום הבחירות את העבודה כנדרש מהם וגם לממש את הזכות שלהם להצביע, אנחנו מציעים שבשבוע שלפני יום הבחירות יהיו קלפיות ברחבי הארץ – להערכתנו בין 10 ל-20 – שבהן המזכירים ומנהלי הבחירות יוכלו להצביע, במעטפות כפולות, ולאחר מכן המעטפות ירוכזו במטה יום הבחירות יחד עם המעטפות של החיילים והאסירים, ובליל הבחירות הן ינותבו בחזרה לרשויות המקומיות.

יואב קיש: חבר הכנסת יעקב אשר, בבקשה.

בוקר טוב וסליחה על האיחור.

אני חושב שהרציונל של לתת להם אפשרות הוא נכון, אבל אני חושב שלהתחיל לפתוח הצבעות מוקדמות כאלה זה דבר שהוא לא נכון; זה פתח שאולי אפילו יכול להגיע לדברים שאנחנו ממש לא רוצים להגיע אליהם.

אני חושב שההצעה היותר נכונה היא שתהיה אפשרות לאותם חברים להצביע באותה עיר שבה הם נמצאים.

יש את הקלפיות של הנכים; בכל עיר יש כמות לא מבוטלת של קלפיות, כך שגם אם הוא יושב היום בקלפי בבית ספר מסוים ובבית הספר הזה יש קלפי של נכים, שיש בו את המעטפות - - -

לאה פדידה: למה לא באותו קלפי?

יואב קיש: כי באותו קלפי זה החשש.

יואב קיש: הרי אתה לא רוצה שמנהל - - -

גלעד קרן: יש בעיה טכנית: הוא הרי צריך להצביע במעטפות כפולות, ואי אפשר שבכל הקלפיות בארץ יהיו מעטפות כפולות, ששולחים אותן לכל עירייה - - -

לא, לא במעטפות כפולות.

גלעד קרן: אבל נניח הוא רשום בתל אביב והוא עובד בירושלים – אם אתה אומר שהוא יצביע בקלפי שהוא נמצא בה בירושלים אז הוא צריך להצביע במעטפה כפולה וצריך לשלוח את זה לתל אביב.

אבל אדם שהוא נכה והוא מגיע לרמת גן - - -

גלעד קרן: לא, זה רק באותה רשות.

עמי ברקוביץ: זה לא כמו בבחירות הכלליות.

יואב קיש: אני מבין שהרעיון שלכם הוא שביום הבחירות הם כבר יהיו אחרי ההצבעה וכך הם לא יתעסקו בהצבעה אלא יעבדו נטו בקלפי, וגם לא יהיה החשש שנובע מהצבעה באותו קלפי.

רון אלמוג: כן.

יואב קיש: אז ככה זה מתנהל היום - - -

רון אלמוג: לא, זה הסדר חדש.

יואב קיש: אז איך זה היה מתנהל עד היום?

קריאה: לא הייתה להם היכולת להצביע.

בכמה אנשים מדובר?

רון אלמוג: יש לנו בערך 350 מנהלי בחירות ובערך 15,000 מזכירי ועדות קלפי - - -

אבל בחוק כרגע אתם מדברים על ה-350?

רון אלמוג: לא, זה גם 350 מנהלי בחירות וגם מזכירי ועדות קלפי, שזה בערך 15,000.

רון אלמוג: כך שבסך הכול מדובר בכ-16,000 - - -

יואב קיש: אז אתה אומר שיהיו עוד 15,000 מעטפות כפולות?

רון אלמוג: בהינתן שכולם יבואו להצביע.

אז תעשו דבר יותר פשוט: תעשו בכל עיר מקום אחד שיהיה בו קלפי שאפשר יהיה להגיע אליה, כולם.

כי לעשות שבוע קודם - - -

ענת אסרף חיוט: אנחנו מקפידים שמנהלי בחירות לא יהיו בעיר שבה הם גרים.

ענת אסרף חיוט: הם תמיד מנהלים בחירות ברשות אחרת.

יואב קיש: רגע, כל ההסדר הזה הוא הסדר חדש?

רון אלמוג: כן.

יואב קיש: עד היום הם היו עובדים משמרת ולפני או בסיום המשמרת הם היו מצביעים?

רון אלמוג: לא, הם לא היו יכולים לפני או אחרי, כי המשמרת שלהם היא המשמרת של ההצבעה.

רון אלמוג: כלומר, כל מזכירי ועדות הקלפי, משבע בבוקר, מפתיחת ההצבעה, ועד סוף ספירת הקולות, היו שם.

לאה פדידה: אבל יש הפסקה.

רון אלמוג: בעצם ההסדר שהיה עד היום הוא שבשעת ההפסקה בצהריים הם היו צריכים להחליט האם לנצל את זה להפסקה או לנסוע למקום מגוריהם, להצביע, ולחזור לקלפי שבה הם עובדים.

אז תעשה קלפי אחת, לא במקום מגוריהם, שבה אפשר יהיה לעשות את המעטפות שהן לכל הארץ.

לאה פדידה: זה גם כסף.

לאה פדידה: מה, אתה רוצה לפתוח עכשיו קלפיות בכל עיר?

לאה פדידה: תעשה במקום זה שלוש קלפיות – דרום, צפון, מרכז - - -

יואב קיש: לא, אי אפשר.

לא, אין לך בעיה בכל עיר, את לא פותחת בכל עיר - - -

יואב קיש: רגע, זה לא מסתדר לי, אני מנסה להבין.

יואב קיש: איפה אתם רוצים שהם יצביעו?

יואב קיש: כמו חיילים?

רון אלמוג: המחשבה כרגע היא במחוזות של משרד הפנים, במתקנים של משרד הפנים.

רון אלמוג: ההערכה היא בין עשרה ל-20 מקומות קלפי, שזה בערך שניים-שלושה בכל מחוז.

יואב קיש: כמה זמן לפני הבחירות?

רון אלמוג: בין יום שלישי ליום שישי בשבוע שלפני יום הבחירות.

יואב קיש: ואז המעטפות האלה ייכנסו לספירה הרגילה?

רון אלמוג: לספירה של החיילים והאסירים.

רון אלמוג: למעטפות הכפולות האחרות.

רון אלמוג: ואז בליל הבחירות מרכזים את כל המעטפות הכפולות ומפזרים אותן בחזרה לעירייה - - -

יואב קיש: כשמגיעה מעטפה כפולה בודקים שאותו אדם לא הצביע בקלפי הרגילה שלו?

רון אלמוג: אחרי שמפזרים את זה לעיריות בודקים מול הקלפי המקורית שבה הוא היה רשום, לוודא שהוא לא מסומן שם כמי שהצביע.

רון אלמוג: זה נעשה גם לחיילים ואסירים.

עדיין לא קיבלתי תשובה למה במקום לעשות את זה כמה ימים קודם.

..

הרי אסירים מצביעים במתקנים שלהם, הם לא באים למשרד הפנים או משהו כזה.

ופה אתה הולך עכשיו לפתוח אופרציה חדשה.

..

לא יודע, זה נראה לי מצחיק שהבחירות מתחילות קודם.

מה, זה דיפלומטים שצריכים להגיע באניות?

למה שלא תעשה שבכל עיר תהיה קלפי אחת מתוך הקלפיות הקיימות שבה תהיה אפשרות למעטפה כפולה - - -

יואב קיש: לא, אבל אז השאלה היא כזו.

יואב קיש: קודם כול, אותו מצביע יכול להצביע גם בקלפי שלו הרי.

יואב קיש: אז אתה רוצה שהוא יבוא ויעשה מעטפה כפולה בקלפי ספציפית - - - ?

לא, ברגע שהוא מצביע בקלפי שהיא לא שלו אז הוא כבר לא יכול להצביע בקלפי שלו.

רון אלמוג: הקושי בזה הוא בעיקר קושי לוגיסטי.

רון אלמוג: זה אומר בעצם לעשות ביום הבחירות עוד 260 קלפיות כאלה - - -

לא, לא בכל מושב של עשרה אנשים - - -

יואב קיש: יעקב, מה החשש שלך?

לא יודע...

בחירות מוקדמות ל...

אני לא יודע אם זה פתח לכל מיני שחיתויות ודברים מהסוג הזה.

למה לפתוח?

אתה פותח בחירות לפני שיש לך בחירות – אני לא מבין את זה.

אני לא מבין למה אי אפשר לקבוע בכל רשות קלפי אחת שתהיה עבור כל העובדים.

רון אלמוג: השאלה האם לאפשר את ההצבעה היא שאלה של מדיניות ובגלל זה זה מגיע לשולחן הזה, כדי שתחליטו האם נכון לפתוח הצבעה מוקדמת או לא.

רון אלמוג: לגבי ההצעה של לעשות קלפיות ביום הבחירות – מדובר בקושי לוגיסטי, בגלל שבכל רשות מקומית צריך לפתוח קלפי כזאת, ומדובר באתגר לוגיסטי מאוד מסובך.

אתה לא צריך לפתוח; קח קלפי קיימת ותשים בה - - -

יואב קיש: אני חייב להגיד שאני מסכים עם מה שאמר חבר הכנסת יעקב אשר; אני לא עכשיו אכניס בחוק, שלושה-ארבעה חודשים לפני הבחירות המקומיות, אופרציה חדשה שבה אתם תצטרכו עכשיו לבנות במרכזים.

יואב קיש: .. אני לא רוצה.

יואב קיש: אתם רוצים?

יואב קיש: מצדי תעשו את זה לבחירות הבאות, אבל אני לא אשנה היום את הדבר הזה.

יואב קיש: אתם באים מכוונה טובה, אבל חושש יעקב אשר שזה ינוצל לרעה.

יואב קיש: אני חושש שהבלגן והסמטוכה שאנחנו עושים לכם ארבעה חודשים לפני – רק זה כשלעצמו יעשה המון ברדק.

יואב קיש: בבחירות האלה אני דגלתי בקו רציף לכל אורך התיקונים של הבחירות, קו של לא לעשות שינויים דרמטיים בבחירות האלה.

יואב קיש: אם אתם חושבים שזה נכון, תקדמו את זה בחקיקה, אבל לא ארבעה חודשים לפני הבחירות.

יואב קיש: אמרתי לכם את זה בנושא של ראשי הרשויות והמועצות, אמרתי את זה בעוד דברים אחרים, ואני ממשיך בקו הזה.

יואב קיש: אני לא רוצה הסדר חדש שמחייב היערכות לוגיסטית חדשה, שבא לפתור בעיה שקיימת כבר הרבה שנים אבל נזכרנו בה רק ארבעה חודשים לפני הבחירות.

יואב קיש: לכן, אני מתנצל אבל אנחנו נמשיך עם חוסר הנוחות הזה של בעלי התפקידים.

גלעד קרן: כתוב בסעיף 84כ"ג שיעשו קלפיות מיוחדות לבעלי תפקידים, ובהמשך כתוב שהן יהיו לפני מועד הבחירות.

גלעד קרן: אבל עדיין אפשר לעשות קלפיות מיוחדות לבעלי תפקידים, באותה כמות שמשרד הפנים רוצה, עשר עד 20 קלפיות ברחבי הארץ, ואז ביום הבחירות עצמו - - -

יואב קיש: זה מה שהציע יעקב אשר.

גלעד קרן: לא, הוא הציע בכל עיר.

לא, קח 11 מחוזות - - -

יואב קיש: לא, אבל אז רוב האנשים ילכו למקום שלהם.

יואב קיש: הרי עובדים בעיר שלהם ילכו לסניף של...

יואב קיש: אין פה ערך אמיתי.

לאה פדידה: לא נכון, כי אם - - -

יואב קיש: אמרתי הרוב, לא אמרתי כולם.

גלעד קרן: הרוב לא ילכו - - -

לאה פדידה: אם אני גרה נניח ביוקנעם - - -

יכול להיות שהרוב לא ילכו, אבל לפחות נתת אפשרות.

יואב קיש: אבל הם יכולים ללכת לסניף שלהם בכל מקרה.

לאה פדידה: רגע.

לאה פדידה: נניח אני עובדת במרחק של שעה ויש לי קלפי במרחק של רבע שעה, אני כן אלך לממש את זכות ההצבעה שלי.

לאה פדידה: לכן חבר הכנסת אשר צודק; ביום הבחירות או שמתגברים קלפיות או שיש מספר קלפיות ניידות באזורים מסוימים, ואז אם אני עובדת ויש לי קלפי במרחק של עשר דקות או רבע שעה אז אני כן אנצל את ההפסקה ללכת להצביע.

יואב קיש: אבל אני אומר לך...

יואב קיש: אנשים שרשומים ביוקנ

יואב קיש: עם קודם כול יחפשו לעבוד ביוקנעם, לא יחפשו לעבוד ב - - -

לאה פדידה: אבל מזכירי קלפי לא עובדים בעיר שלהם, זה החוק.

יואב קיש: רובם כן.

ענת אסרף חיוט: מה השאלה?

מזכירי קלפי, רובם עובדים באזור שלהם.

ענת אסרף חיוט: תלוי.

ענת אסרף חיוט: בערים הגדולות הם יותר בערים שלהם, ובערים קטנות - - -

יואב קיש: אני לא איכנס לזה.

יואב קיש: תראו, זה גם יעשה בלגן, זה גם פתח לצרות, ולכן אני לא מעוניין לקדם את זה בהצעת החוק הזו.

יואב קיש: אני בהחלט אהיה מעוניין לדון על זה בבחירות הבאות, אבל לא עכשיו.

יואב קיש: אתם רוצים לפצל את זה ונעשה את זה בדיון נפרד במושב הבא?

יואב קיש: משרד הפנים, אני מוכן לפצל את זה ואז לעשות על זה דיון שלא נוגע לבחירות האלה.

יואב קיש: נעשה דיון מעמיק, נבנה מנגנון ולכם יהיו חמש שנים להיערך אליו, בעזרת השם.

רון אלמוג: העמדה של השר שלנו היא להחיל את זה כבר בבחירות הקרובות.

רון אלמוג: אבל ככל שהוועדה לא מתכוונת לעשות את זה, עדיף לפצל מאשר לדחות.

יואב קיש: לא, זה לא הגיוני, יש לי בעיה עם זה, אני לא אעשה עכשיו מנגנון - - -

אגב, סתם שאלה היפותטית: אם אתם מצליחים להתארגן ולעשות מה שאנחנו הצענו, שזה יהיה באותו אזור ובאותו יום, האם צריך חקיקה בשביל זה?

רון אלמוג: כן, צריך חקיקה לזה.

יואב קיש: אבל גם זה לוקח זמן, יש לי עוד 20 דקות לדיון, אני לא אעשה את זה.

יואב קיש: אז השאלה היא פיצול או לא.

רון אלמוג: עדיף לפצל על לדחות.

יואב קיש: בסדר.

גלעד קרן: אז אנחנו מצביעים על פיצול סעיפים 2 ו-3.

יואב קיש: אז נחזור לסעיף 1.

יואב קיש: בעיקרון אין לי הערות אליו - - -

על מה הסעיף?

יואב קיש: מסירת מידע של - - -

לי יש הערה.

קודם כול, אני חושב שזה חלק מהמדיניות של המשרד, וזה בסדר גמור להשוות בכל הפרמטרים את הרשויות המקומיות והכנסת ולעשות את זה כמו בכל מקום.

מה שאני כן מבקש לתקן זה שזה יהיה לא רק המועמדים שיוכלו לקבל את פנקס הבוחרים בזמן, אלא גם מפלגות.

גלעד קרן: אבל מפלגות לא מתמודדות במועצות המקומיות.

לא תמיד אדם שהוא איש מפלגה לא מתמודד שמה, ואני אסביר לך גם למה - - -

יואב קיש: אתה מדבר על ספר הבוחרים למועצה האזורית?

כן.

מה, אותן מפלגות שמקבלות את כל הארץ לא יכולות לקבל גם ב - - - ?

עמי ברקוביץ: אבל מפלגות לא מתמודדות בבחירות לרשויות - - -

אני יודע, ואגב, זה גם דבר שאולי צריך לתקן אותו פעם.

אבל אני אומר ככה.

כנסו לשיקולים של המפלגות.

כמפלגה יש לך את ספר הבוחרים כמעט של כל הארץ.

עכשיו, אם אתה רוצה לדעת על מישהו שנמצא או לא נמצא – אין לך את ההשלמה - - -

עמי ברקוביץ: למה אתה צריך את זה?

לצורכי הבחירות.

אני מתפלא; פה ייפרץ חופש המידע של מדינת ישראל?

שאותן מפלגות שיש להן - - -

עמי ברקוביץ: אבל למה הן - - -

יואב קיש: רגע, רגע, יעקב אשר, אני אגיד לך מה אני ביקשתי כשאתה לא היית, שזו בקשה שהגיעה אליי גם מדודי אמסלם וגם מהליכוד ואני חושב שגם ממפלגות אחרות.

יואב קיש: הבקשה שלי הייתה ככה.

יואב קיש: היום אנחנו מקבלים את ספר הבוחרים רק לקראת בחירות לכנסת.

יואב קיש: עכשיו, ספר הבוחרים מתעדכן.

יואב קיש: ..

יואב קיש: איך הוא מתעדכן בשוטף?

רון אלמוג: לא, בעצם ספר הבוחרים נערך פעם אחת לפני הבחירות.

רון אלמוג: יש אמנם את המידע ממרשם האוכלוסין, שהוא קיים כל הזמן, אבל פנקס הבוחרים הוא רק לקראת בחירות.

יואב קיש: אז אתם לא מעדכנים את פנקס הבוחרים בשוטף?

רון אלמוג: לא, כי פנקס הבוחרים מיועד למועד מסוים של בחירות, הוא נגזר מתאריך מסוים, ולכן צריך תאריך בחירות כדי לגזור את הפנקס.

יואב קיש: אז מה דודי ביקש?

יואב קיש: אני אגיד לך מה הוא אמר.

יואב קיש: הוא רצה לקדם הצעת חוק ששר הפנים ימסור למפלגה או סיעה בכנסת, לפי בקשתה, מידע מפנקס הבוחרים נכון ליום הבקשה, ובלבד שלא תבקש בקשה זו יותר מפעם אחת כל שישה חודשים; שר הפנים יקבע תשלום עבור הוראה זו.

יואב קיש: זאת כדי שתוכל לקבל - - -

קריאה: - - - מקבלים את הפנקס - - -

יואב קיש: אבל הם אומרים שהפנקס לא משתנה עכשיו.

רון אלמוג: בעבר, עד סוף שנות ה-90, תחילת שנות ה-2000, באמת כל חצי שנה היה נגזר פנקס בוחרים, למקרה שיהיו בחירות באותה חצי שנה.

רון אלמוג: ב-2003 תוקן החוק ומאז פנקס הבוחרים נגזר לפי תאריך בחירות מסוים ורק לקראת בחירות.

אני חושב שיש פה איזו הפרזה בקטע של שמירת הסודיות כביכול.

הרי הספר הזה נמצא אצל כל כך הרבה - - -

יואב קיש: לגיטימי.

עמי ברקוביץ: יש בו מידע רגיש - - -

רגע, רגע, רגע.

עם כל הכבוד, המידע הרגיש הזה מסתובב אצל כל המפלגות - - -

עמי ברקוביץ: ואגב, הוא אמור להיות לצורך בחירות ואחרי זה הם אמורים להשמיד את זה.

אני מדבר איתך בדיוק בצורה הזאת, עם כל האלמנטים של הזהירות והכול.

אבל - - -

יואב קיש: מה, אי אפשר לעשות עליו בדיקה ולהשוות אותו למאגר המתפקדים - - - ?

עמי ברקוביץ: בשביל זה עבר לפני מספר שנים תיקון לחוק המפלגות, ביוזמה של חבר הכנסת יריב לוין.

עמי ברקוביץ: התיקון קבע הסדר מיוחד, שמשרד הפנים יוכל לפרט אותו עוד מעט, שלפיו המפלגה מביאה על קובץ את המידע, ועושים עדכון של כתובות וכדומה, בדיוק למטרה של הפריימריז, על סמך טענות שהועלו.

עמי ברקוביץ: אנחנו חושבים שלהעלות את הנושא הזה עכשיו, כאשר הגורמים הרלוונטיים לא פה, כאשר הנושא לא נבחן כראוי.

עמי ברקוביץ: .. כמו שאדוני אמר קודם, הצעת החוק הממשלתית באה כדי לתקן נקודה נקודתית לצורך הבחירות, ולכן להכניס עכשיו נושא אחר, שהוא הרבה יותר בעייתי ורגיש – אנחנו מאוד מבקשים שהדבר הזה לא ייעשה.

עמי ברקוביץ: אגב, הייתה אמורה להיות פגישה עם חבר הכנסת אמסלם בשלהי כהונתו בתפקידו הקודם, אבל הפגישה הזאת בוטלה כי הוא עבר להיות יושב-ראש הקואליציה.

עמי ברקוביץ: בישיבה הזאת היו אמורים להסביר לו את כל הקשיים שמעוררת ההצעה הגורפת ולנסות לבחון פתרונות נקודתיים.

עמי ברקוביץ: אלא שזה לא יסתייע, ולכן אנחנו מאוד מבקשים שהנושא הזה לא ייכלל כאן אלא יידון בהמשך.

אדוני, אני קודם כול מאוד מעריך אותך ברמה האישית.

אבל אני מנסה לחשוב מה קורה.

למשל, אנחנו לא רצים באילת, אבל אנחנו כן מקבלים את פנקס הבוחרים של אילת.

הפנקסים האלה מסתובבים בכל ה... עכשיו, אתם באים היום לתקן דבר שאני הולך איתו, שמועמד יוכל לקבל את זה גם כן.

עכשיו, למפלגות יש פעילות גם במועצות אזוריות.

המועמד הוא אמנם לא מועמד של המפלגה – וזה דבר שצריך לתקן אותו, ואני מניח שגם אתם תסכימו עם זה – אבל למפלגות עדיין יש say באזורים האלה.

כלומר, אנחנו עושים בחירות גם במועצות האזוריות - - -

עמי ברקוביץ: לדעתי זה בכלל חורג מההסדר שמוצע כאן.

עמי ברקוביץ: זה בכלל לא רלוונטי למועצות אזוריות.

עמי ברקוביץ: את הפנקס הכללי אתם מקבלים ממילא, ולכן אני לא כל כך מבין את זה.

עמי ברקוביץ: אולי משרד הפנים מבין - - -

יואב קיש: גברתי, בבקשה.

אודליה אדרי: אני אודליה אדרי, מרשות האוכלוסין וההגירה.

אודליה אדרי: אני רק רוצה לציין, כמו שאמר חברי ממשרד המשפטים, לגבי הנושא של העברת מידע עם מרשם אוכלוסין לפי פנקס הבוחרים, היה באמת תיקון לנושא הזה.

אודליה אדרי: הנושא הזה הוא לא נושא פשוט, והוא לא אמור להסתובב ככה סתם.

אודליה אדרי: הפרוצדורה של העברת המידע מהמרשם לפנקס הבוחרים או לצורך פריימריז היא פרוצדורה מחשובית מורכבת; אנחנו עושים פרוצדורה של הקבלה, של בדיקה - - -

יואב קיש: פעם בכמה זמן אתם עושים את העדכון הזה של ספר הבוחרים?

אודליה אדרי: אלה שני דברים שונים - - -

אבל אני לא מדבר על פריימריז, אני מדבר על - - -

עמי ברקוביץ: הוא צריך את זה לפריימריז.

מי אמר שיהיה פריימריז בכלל?

עמי ברקוביץ: אז אולי אתה בכלל לא צריך את המידע הזה.

יש יום בחירות, זה מה שיש לי.

יואב קיש: רגע, היא עונה לי עכשיו.

אודליה אדרי: כפי שנאמר קודם, מרשם האוכלוסין הוא מאגר שמתעדכן כל הזמן כל אימת שמשתנה פרט רישום.

אודליה אדרי: פנקס הבוחרים הוא לא מאגר שעומד בפני עצמו ברשות האוכלוסין, אלא הוא מידע שמועבר ממרשם האוכלוסין למפקח על הבחירות, לצורך ניהול ה - - -

יואב קיש: מתי אתם מעבירים לו?

אודליה אדרי: בהתאם למועדים שנקבעו בחוק הבחירות.

יואב קיש: כלומר, רק לפני הבחירות.

אודליה אדרי: או לפי פריימריז.

אודליה אדרי: אבל יש הבדל בין הפרוצדורות.

אודליה אדרי: כשמדובר בפריימריז המידע מועבר בצורה של הקבלה, במובן הזה שהמפלגה שמעוניינת לעשות פריימריז מביאה קובץ עם המתפקדים של המפלגה - - -

יואב קיש: וזה קורה פעם בכמה זמן?

אודליה אדרי: כל פעם שיש פריימריז, כלומר, תקופת זמן מסוימת לפני הבחירות.

אודליה אדרי: זה לא נעשה בשוטף.

קריאה: - - -

אודליה אדרי: אני רוצה להמשיך להסביר את המשמעויות מעבר לפרוצדורה המחשובית, שהיא מורכבת ודורשת המון עבודת הכנה וזה לא דבר שנשלף ברגע.

אודליה אדרי: אנחנו מבקשים לדבר גם על הנושא של רגישות המידע.

אודליה אדרי: מאגר מרשם האוכלוסין הוא מאגר רגיש.

אודליה אדרי: אנחנו יודעים שב-2006 הוא הודלף לאינטרנט, ומאז אנחנו עושים המון פעולות שמקשות גם עלינו מבחינת הפרוצדורה ומקשות גם על הציבור בקבלת השירות.

אודליה אדרי: אם פעם בעבר היה אפשר להשתמש בנתונים שנמצאים במרשם האוכלוסין לצורך הזדהות מרחוק, היום אנחנו עושים עבודה כפולה ומכופלת, כדי להשתמש בנתונים שלא מופיעים ב - - -

אבל אותן מפלגות שאתם סומכים עליהן בכל הערים בארץ – אתם לא סומכים עליהן - - -

אודליה אדרי: - - -

יואב קיש: דודי זה נושא אחר.

יואב קיש: בוא נדבר רגע על הנושא של יעקב אשר.

יואב קיש: מה הבעיה שלכם להעביר את המידע הזה גם למפלגות?

רון אלמוג: הבחירות למועצות האזוריות בנויות אחרת מהבחירות לרשויות המקומיות.

רון אלמוג: למפלגות אין בכלל מעמד במועצות מקומיות – הן לא יכולות להגיש מועמד, הן לא יכולות לממן אותו, הן לא יכולות להריץ אותו.

רון אלמוג: המועמדים במועצות אזוריות הם רק - - -

להריץ אותו הן יכולות.

גלעד קרן: רשמית הן לא יכולות.

רון אלמוג: כמובן שהן יכולות להביע תמיכה ציבורית במי שהם רוצים, אבל - - -

מה, סוסן לא מזוהה מפלגתית?

גלעד קרן: אז סוסן היה יכול להגיש בקשה ולקבל את המידע.

גלעד קרן: צריך לזכור דבר אחד: גם חוק הבחירות וגם צו המועצות האזוריות מדברים על זה ששימוש במידע הוא לצורכי הבחירות בלבד וזו עבירה פלילית אם משתמשים בזה - - -

אבל אני מדבר על צורכי הבחירות.

גלעד קרן: אבל מפלגה במועצה אזורית, שלא מתמודדת בבחירות – אם היא לוקחת חומר, איך היא תשתמש בו לצורכי בחירות באותה מועצה אזורית?

רגע, גלעד, תגיד לי מה זה צורכי בחירות, תן לי דוגמה.

אני רוצה לאתר מישהו?

לחפש מישהו?

גלעד קרן: למשל סקרים, למשל - - -

אז עכשיו אני שואל אותך שאלה.

אני מפלגה, אני מריץ כמעט בכל הארץ ואני רוצה לראות את התמונה הכוללת במקומות הללו, או כי יש לי אינטרס פוליטי שם כי עשיתי איזה הסכם לעזור למועמד עצמאי מסוים שבמקרה הוא גם קרוב לליכוד נניח והליכוד רוצה ביקרו - - -

יואב קיש: טוב, יש לי הצעה, יעקב אשר - - -

אני אומר רק דבר אחד: זה מצחיק, כי הספר הזה מסתובב אצל כל כך הרבה אנשים פרטיים, גם כאלה שרק הגישו מועמדות ואפילו לא רצו בסוף, אבל על אותן מפלגות, שאתה סומך עליהן כי הן עובדות על פי חוק.

.. אז אתה מדבר על עוד חמש או שש או 20 רשויות כאלה, שלמרכז המפלגה יהיה - - -

יואב קיש: יעקב אשר, שני דברים.

יואב קיש: א', אם לא הייתי רואה התנגדות כזו ולא רואה שגם יש בחוק כזאת הפרדה שלפיה מקומן של מפלגות לא נמצא במועצות.

יואב קיש: .. כאן הבעיה שלי.

יואב קיש: עכשיו, אני אגיד לך מה אני מתכוון לעשות.

יואב קיש: אני הרי רוצה לפצל את סעיף 2.

יואב קיש: אין לחץ, אני אפצל את סעיף 2.

יואב קיש: יש לחץ להעביר את סעיף 1, כי הוא פוגע בזכות דמוקרטית של אנשים.

גלעד קרן: אבל הוא מדבר על סעיף 1.

יואב קיש: אני יודע.

יואב קיש: אני אפצל את סעיף 2, אבל הוא עדיין יתקן את אותו חוק.

יואב קיש: יעקב, תדון עם הגורמים, תגיע איתם להסכמות איך אפשר לעשות את זה - - -

אבל חבל, אתה מפסיד בזה את הבחירות האלה.

עמי ברקוביץ: אגב, אף אחד לא עורר את זה עד עכשיו.

עמי ברקוביץ: התיקון הזה בא - - -

יואב קיש: יעקב, גם לי יש תיקון שאני רוצה להכניס, אבל אני לא אכניס אותו עכשיו.

יואב קיש: עכשיו אני רוצה את סעיף 1, שבאמת פוגע בזכות - - -

אבל התיקון פה הוא פשוט המשך של אותו משפט.

אבל בסדר, אני אעשה את זה בצורה כזאת: אני אגיש הסתייגות למליאה, ואני מבקש שעד אז תבחנו את הבקשה הזאת שוב ואנחנו נדבר על זה, ואם צריך אפילו נעשה אצלך ישיבה - - -

יואב קיש: אפשר גם עם רוויזיה אם אתה רוצה.

יואב קיש: מצדי כשהישיבה הזאת תסתיים תלכו ותנסו להגיע להסכמה.

יואב קיש: השאלה אם הסתייגות או שאתה רוצה - - -

קריאה: אפשר הפסקה של רבע שעה?

יואב קיש: הבעיה שבשעה עשר אני ב - - -

עמי ברקוביץ: אני לא חושב שאנחנו נוכל לעשות את זה תוך רבע שעה.

עמי ברקוביץ: זה נושא שהוא משמעותי ואנחנו צריכים לבחון אותו - - -

יואב קיש: או, דודי, בוא שב.

יואב קיש: אני אסביר לך רגע מה הבעיה.

יואב קיש: אני העליתי את הבקשה שלך, ואומרים לי דבר כזה.

יואב קיש: פעם פנקס הבוחרים לא היה ממוחשב ובאמת היו מוציאים עדכון כל שנה, אבל היום הפנקס... לשכת האוכלוסין מתעדכן בשוטף, אבל את הפנקס עצמו מעדכנים רק לפני בחירות.

יואב קיש: ולכן לבוא ולבקש את הפנקס – אתה לא מרוויח בזה את העדכון של לשכת האוכלוסין.

יואב קיש: זה מה שאני הבנתי מהם.

דוד אמסלם: אני אגיד לכם מה הבעיה באופן פרקטי.

דוד אמסלם: הרי עשינו על זה דיון כאן בזמנו - - -

עמי ברקוביץ: התחלנו לדון.

דוד אמסלם: לא, עשיתי על זה לפחות שני דיונים - - -

עמי ברקוביץ: הייתה אמורה להיות איתך ישיבה, שבוטלה ברגע האחרון.

דוד אמסלם: הרעיון הוא מאוד פשוט.

דוד אמסלם: יכול להיות שוועדת הבחירות.

דוד אמסלם: ..

דוד אמסלם: דרך אגב, ועדת הבחירות כנראה צריכה לעדכן את הפנקס כמעט און-ליין, כי היא הרי לא יודעת מתי יהיו בחירות.

דוד אמסלם: היא צריכה צפי של 90 יום - - -

עמי ברקוביץ: ועדת הבחירות לא פה.

דוד אמסלם: ועדת הבחירות המרכזית.

דוד אמסלם: הרי היא חייבת שיהיה לה פנקס בוחרים מעודכן בטווח של 90 יום, כי יכול להיות שמחר הכנסת תחליט לפזר את עצמה ואז תוך 90 יום היא צריכה לייצר - - -

יואב קיש: אה, זה לא פנקס בוחרים, אלא זה אצל ועדת הבחירות - - -

דוד אמסלם: רק שנייה.

דוד אמסלם: עכשיו, מה זה פנקס הבוחרים?

דוד אמסלם: הוא נגזר ממרשם התושבים.

דוד אמסלם: אתה בא, נכנס לשם, אומר לו מי זה אזרח ישראלי, מה הגיל שלו, והוא עושה לך את החיתוך.

דוד אמסלם: עכשיו, הפנקס הזה מעודכן באון-ליין, כי מישהו נולד, מישהו נפטר - - -

אודליה אדרי: המרשם, לא הפנקס.

דוד אמסלם: כן, המרשם.

יואב קיש: כן, המרשם מעודכן.

דוד אמסלם: הרי מהמרשם גוזרים את פנקס הבוחרים.

דוד אמסלם: עכשיו, תראו מה מפריע לנו.

דוד אמסלם: המפלגות שיש להן פריימריז, הן מתנהלות בשוטף.

דוד אמסלם: עכשיו, מה המצב היום?

דוד אמסלם: אני מספר לכם מה המצב היום.

דוד אמסלם: נניח שיש לנו עכשיו פריימריז באחת המפלגות – איך פנקס הבוחרים מתעדכן?

דוד אמסלם: בכל המפלגות מי שבוחר לכנסת יכול לבחור גם בפריימריז.

דוד אמסלם: הבחור בגיל 18.

דוד אמסלם: עכשיו, נניח שלפני שנה היו בחירות והבחור היה בן 17.

דוד אמסלם: אז נתנו למפלגה את פנקס הבוחרים, כי הרי נותנים להם חצי שנה לפני.

דוד אמסלם: אבל עכשיו הוא כבר בגיל 18.

דוד אמסלם: אלא שמבחינת המפלגה הוא בכלל לא קיים.

דוד אמסלם: אומרים לו, תקשיב, אולי אתה לא אזרח ישראלי, לך תביא לנו אישור - - -

עמי ברקוביץ: למה לא תעודת זהות?

דוד אמסלם: אז הבן אדם צריך לבוא עם התעודת זהות שלו וכו'.

דוד אמסלם: עכשיו, בדרך כלל הוא לא מגיע לכתובת של הרישום.

דוד אמסלם: ..

דוד אמסלם: אני לא רוצה להלאות אתכם, אבל זה לא שהבן אדם בא למצודה, דופק בדלת, אומר להם "שלום, קוראים לי משה, הגעתי".

דוד אמסלם: לכן התהליך הוא חשוב.

דוד אמסלם: בדרך כלל מישהו מרכז בכל עיר ועיר, ויום אחד הוא נוסע למצודה בתל אביב.

דוד אמסלם: עכשיו, כאן הוא צריך לבוא, לצלם לו את התעודת זהות, להביא כמעט...

דוד אמסלם: בקיצור, פרוצדורה מסובכת, מורכבת ומיותרת.

דוד אמסלם: לכן מה שביקשנו - - -

צילי נאה: אבל אם זה לצורך פריימריז, אז זה מוסדר, יש סעיף לזה.

דוד אמסלם: אני אספר לך.

דוד אמסלם: היום לפי החוק - - -

יואב קיש: מה עושים לפני פריימריז?

צילי נאה: סעיף 20(א) לחוק המפלגות - - -

יואב קיש: מה הוא אומר?

יואב קיש: יריב לוין הכניס אותו?

צילי נאה: כן.

צילי נאה: הוא אומר ש-75 ימים לפני עריכת הבחירות המקדימות המפלגה פונה, עושים הקבלה ומקבלים את כל הפרטים המעודכנים מהמרשם.

דוד אמסלם: לא, זה לא טוב, אני אסביר.

דוד אמסלם: כל זה קורה לפני הפריימריז.

דוד אמסלם: עכשיו, מה קורה?

דוד אמסלם: איך בעצם ספר הבוחרים במצודה, או במפלגה, מתנהל?

דוד אמסלם: הוא מתנהל לאורך כל השנה.

דוד אמסלם: הרי אתה נרשם לאורך כל השנה, הוא דינמי, כל יום הוא מתנהל.

דוד אמסלם: עכשיו, ברישום הם לא אומרים לו, תשמע, אנחנו נעדכן אותך עוד שלוש שנים.

דוד אמסלם: ודרך אגב, יש עוד הליכים פנימיים שלא קשורים לפריימריז לכנסת.

דוד אמסלם: למשל, לפעמים יש בחירות לסניף, או למשל לפעמים אתה מחליט לעשות פריימריז מקומיים לבחירת ראש עיר בקטע המוניציפלי.

דוד אמסלם: ולכן אני אומר שהמפלגה צריכה להגיב באון-ליין לספר.

דוד אמסלם: היא יכולה לרשום אותך, ואז היא אומרת לבחור, תקשיב, אני מקבלת את ספר הבוחרים המעודכן פעם בחצי שנה, אני מריצה לופ על הקובץ, ואם אותו בחור הוא לא אזרח ישראלי או לא בגיל המתאים - - -

יואב קיש: בסדר, זה ברור, אבל השאלה היא אם ספר הבוחרים מתעדכן כל חצי שנה.

יואב קיש: הם אמרו לי שהוא לא מתעדכן.

דוד אמסלם: אז אנחנו נעדכן אותו.

דוד אמסלם: הרי מה זה ספר הבוחרים?

דוד אמסלם: אתה בסך הכול לחוץ על כפתור - - -

יואב קיש: לא, זה מרשם האוכלוסין.

דוד אמסלם: אני מסביר.

דוד אמסלם: תראו, היום העסק הזה קשור אחד בשני.

דוד אמסלם: תבינו, הבחירות לכנסת – תעשה לוכסן, פריימריז, תעשה לוכסן, מפלגות שמתנהלות.

דוד אמסלם: ולכן - - -

אודליה אדרי: המחשבה היא שזה יהיה כל יום?

אודליה אדרי: זו - - -

דוד אמסלם: לא, אני לא ביקשתי שהם יהיו מחוברים און-ליין למרשם האוכלוסין כל יום.

דוד אמסלם: דיברנו על כך שפעם בחצי שנה תבוא המפלגה ותרכוש את הקובץ.

דוד אמסלם: תרכוש.

דוד אמסלם: בכסף.

דוד אמסלם: איפה את רואה בעיה, אני לא מבין.

דוד אמסלם: אתם עושים לי פרצופים כאילו...

דוד אמסלם: מה, זה בגלל שאתם צריכים קצת לעבוד?

אודליה אדרי: לא, זה לא עניין של עבודה, זה עניין של - - -

דוד אמסלם: איפה הבעיה, חבר'ה?

דוד אמסלם: מה לא ברור במה שאמרתי?

דוד אמסלם: איפה הבעיה, תגידו לי מה.

עמי ברקוביץ: הגנת הפרטיות.

דוד אמסלם: הגנת הפרטיות?

דוד אמסלם: ואיפה הגנת הפרטיות כשאתה צריך לתת לו את זה פעם בחצי שנה?

דוד אמסלם: הרי ממה נפשך?

דוד אמסלם: אם זה הגנת הפרטיות אז לא לתת לו אף פעם.

עמי ברקוביץ: אגב, זה נכון, לפי הגנת הפרטיות - - -

אודליה אדרי: יש כאן את העניין של ההצדקה האם זה נכון לפגוע בפרטיות של הבן אדם בנסיבות האלה, אבל זה לא הנושא שאנחנו - - -

דוד אמסלם: מה הקשר?

דוד אמסלם: הרי אתה נותן את זה למפלגה.

עמי ברקוביץ: אבל אתה נותן לה את זה בנקודת זמן מסוימת, לצורך מסוים.

עמי ברקוביץ: אתה לא נותן לה - - -

דוד אמסלם: תראה, אם גידול האוכלוסייה הוא בערך 1% אז השינוי בספר הבוחרים הוא בערך 4% בארבע שנים.

דוד אמסלם: כך שיש לו כבר 98% מהעסק הזה אצלו ביד.

אודליה אדרי: זה לא אמור להיות לו ביד.

דוד אמסלם: עכשיו, כמה פנקסי בוחרים?

דוד אמסלם: יש לו את הקודם, יש לו את זה שהוא עכשיו קיבל, והוא יודע לעשות הצלבה - - -

עמי ברקוביץ: הוא אמור להשמיד את זה, הוא לא אמור לשמור את זה אצלו.

דוד אמסלם: מה זה משנה, הרי יש לו את זה.

דוד אמסלם: מה זה "אמור"?

אודליה אדרי: אני אסביר.

אודליה אדרי: מאגר מרשם האוכלוסין הוא מאגר קריטי, הוא מאגר מוגן, הוא מאגר שמור, וכל העתקה של המאגר הזה למאגר נוסף, משמעותה הכפלת ההגנה גם על המערכת החדשה.

אודליה אדרי: כך שאם אתה רוצה להפוך את פנקס הבוחרים ל"מאגר מרשם האוכלוסין 2", המשמעויות של זה הן קריטיות.

דוד אמסלם: מה קריטי?

דוד אמסלם: במה?

אודליה אדרי: במובן של ההגנה על המידע הזה.

אודליה אדרי: זה מאגר שכולל את כל אוכלוסיית מדינת ישראל, לא רק במובן של פרטיות - - -

דוד אמסלם: אבל ממילא אתם נותנים את זה למפלגות.

דוד אמסלם: דרך אגב, כמעט בכל סופר יש את זה - - -

צילי נאה: לא - - -

דוד אמסלם: על מה אתם מדברים איתי?

אודליה אדרי: באיזה כל סופר יש את זה?

דוד אמסלם: תפתחי "דפי זהב" - - -

עמי ברקוביץ: אבל זה כולל תעודות זהות?

דוד אמסלם: לכן אני אומר, אם אתה רוצה לתת עם תעודות זהות למשל, אז אתה נותן את זה למפלגה, ואתה יכול להגיד למפלגה - - -

לא רק למפלגה, גם למועמדים.

דוד אמסלם: שנייה.

דוד אמסלם: עכשיו, אתה צריך את זה בשביל הבחירות, אתה לא נותן לו את זה לידע אישי.

דוד אמסלם: עכשיו, באה המפלגה ומעלה את הצורך הזה, ואתם עכשיו מתווכחים מה הצורך של המפלגה.

עמי ברקוביץ: לא, אנחנו מבקשים שהדיון הזה לא יתקיים אגב דיון נקודתי שנועד לפתור דבר אחר.

עמי ברקוביץ: התחלנו בדיון אחר - - -

יואב קיש: אנחנו מדברים עכשיו על הנושא הזה.

דוד אמסלם: אני מכיר את העסק, ולטעמי זה אותו נושא, גם אם אתה לא אוהב את זה.

דוד אמסלם: אבל לא חשוב, תטען מה שתטען, אנחנו נסדר את זה.

דוד אמסלם: אבל בגדול, אני חושב שזה אותו נושא, גם אם אתה לא רוצה לעבוד.

יואב קיש: אנחנו מדברים עניינית, אני מבקש עניינית.

דוד אמסלם: עכשיו, הרי אנחנו מדברים פה על פנקס הבוחרים, נכון?

דוד אמסלם: על מה אנחנו מדברים עכשיו?

עמי ברקוביץ: אנחנו מדברים על הבחירות למועצות האזוריות.

דוד אמסלם: יפה.

דוד אמסלם: אז דרך אגב, אני מספר לך - - -

יואב קיש: לא, לא, דודי, אני מדבר עניינית, אני רוצה לפתור את העניין.

דוד אמסלם: תן לי רגע.

דוד אמסלם: אני מספר לך, בבחירות למועצות אזוריות צריך עכשיו פריימריז.

דוד אמסלם: אחרת איך בוחרים את המועמד?

דוד אמסלם: פריימריז.

דוד אמסלם: אתם יודעים שיש פריימריז?

דוד אמסלם: ולפריימריז צריך את הדבר הזה?

דוד אמסלם: צריך.

דוד אמסלם: אז אתה מבין למה זה קשור?

עמי ברקוביץ: לא לגמרי.

דוד אמסלם: אתה באת מהבית כשאתה לא רוצה לעבוד.

יואב קיש: לא, דודי, זה לא משנה, הפרוצדורה תיפתר, אבל עניינית יש לי בעיה - - -

צילי נאה: אפשר להתייחס?

יואב קיש: אני רוצה התייחסות עניינית, לא פרוצדורה.

יואב קיש: איך המפלגה יכולה לקבל את המידע הזה?

צילי נאה: אני רוצה להוסיף על הדברים שאודליה אמרה, מבלי לגרוע ממה שעמי אמר.

צילי נאה: עניינית לגופו של המאגר, לאורך השנים הייתה הבנה הולכת וגדלה שעל מאגרי מידע צריך להגן, ועל מאגר מרשם האוכלוסין בפרט.

צילי נאה: אנחנו חיים בתקופה שאנחנו מכירים את האיומים השונים, איומי סייבר ואיומים אחרים - - -

דוד אמסלם: בואי נעבור לשורה התחתונה.

צילי נאה: השורה התחתונה היא שמאגר מרשם האוכלוסין הוא מאגר שכבר דלף - -

דוד אמסלם: אנחנו יודעים, אבל מה את מציעה?

צילי נאה: - - והתקלות שזה גרם הן תקלות שהיום עוד מנסים להתמודד איתן.

צילי נאה: הנגישות של כל בן אדם למספר זהות של כל אדם אחר - - -

יואב קיש: לא, עצרי, עצרי, אני רוצה להגיד לך משהו - - -

דוד אמסלם: אני רוצה להגיד לך משהו הרבה יותר עמוק.

דוד אמסלם: תבינו איך זה עובד; הרי היום ההתפקדויות זה מספרי חשבון.

דוד אמסלם: כלומר, למפלגה יש את כמעט את כל מספרי החשבון במדינת ישראל.

דוד אמסלם: היא מקלידה את מספר החשבון שלה, ואם הוא לא צף לה - - -

צילי נאה: אבל האדם מסר לך אותו.

דוד אמסלם: לא, לא, אני עכשיו באתי ונתתי להם מספר חשבון של בנק לאומי שלי - - -

עמי ברקוביץ: אבל אתה זה שנתן.

דוד אמסלם: רגע, תקשיב עד הסוף.

דוד אמסלם: היא מקלידה את המספר והיא יודעת אם זה מספר אמיתי, היא יודעת עם זה שלי, היא יודעת אם הוא חסום...

דוד אמסלם: תבינו, רבותיי, היא מחוברת באון-ליין - - -

צילי נאה: למה היא מחוברת?

דוד אמסלם: נניח שאני עכשיו בא ורושם אותך.

דוד אמסלם: אני שואל אותך את הפרטים שלך, תעודת זהות וכו', ושם על זה חשבון שלי.

דוד אמסלם: החשבון שלי, כי נניח אני רוצה לשלם עלייך.

דוד אמסלם: היא מקלידה, ואני לא אומר לה כלום, אני לא אומר לה שזה בעצם החשבון שלי.

דוד אמסלם: היא מקלידה ואז היא יודעת להגיד שחשבון הבנק הוא לא שלך.

צילי נאה: היא מחוברת לבנקים?

דוד אמסלם: כן, אני מסביר לכם.

דוד אמסלם: לכן, אם אתה רוצה לעשות בחירות במדינת ישראל בפריימריז, שאתה רוצה לשתף את הציבור.

דוד אמסלם: .. מה בעצם אני רוצה לומר?

דוד אמסלם: תחשבו... דרך אגב, מה שאת אומרת זה הדבר הכי פשוט, כי הרי ממילא המאגר נמצא אצלו.

צילי נאה: אצל מי?

דוד אמסלם: אצל המפלגה.

עמי ברקוביץ: אבל היא אמורה להשמיד אותו.

עמי ברקוביץ: זו ההתחייבות שגלעד דיבר עליה - - -

דוד אמסלם: לא, אתה תגיד לו שפעם בחצי שני אתה מעדכן לו את המידע שיש לו.

אבל אסור לו להשאיר את זה אצלו.

יואב קיש: דודי, תקשיב, אני משאיר את הנושא הזה פתוח, ותנהל את זה אתה.

יואב קיש: אני אומר לך, אני לא מצליח להבין איך פותרים את זה, זו הבעיה שלי.

דוד אמסלם: תשאיר את זה בחוק ואתה תראה איך הם יתיישרו.

דוד אמסלם: הכול יהיה בסדר.

צילי נאה: אפשר להשלים רק עוד שני - - - ?

יואב קיש: אבל ספר הבוחרים לא מתעדכן און-ליין.

יואב קיש: אתה מדבר על מרשם האוכלוסין, אבל ספר הבוחרים מחכה לבחירות ורק אז מתעדכן.

דוד אמסלם: אז הם יעדכנו.

דוד אמסלם: הרי מה זה לעדכן את ספר הבוחרים?

דוד אמסלם: אתה בסך הכול נותן לו לחיצת כפתור והוא מתעדכן במחשב תוך חצי שעה.

אודליה אדרי: לא ממש.

דוד אמסלם: ואם אתה תגדיר כל חצי שנה, אז כל חצי שנה הוא יעדכן.

צילי נאה: אני רוצה להבהיר עוד שתי נקודות.

צילי נאה: סעיף 20(א), שנוסף לאחרונה, הוא סעיף שמבטא כבר את התפיסה של המחוקק ואת ההבנה שלו שבנושאים האלה צריך לגעת בזהירות.

צילי נאה: הוא ממש קובע את התכלית וקובע מנגנון של הקבלה ומבטא איזושהי איזון בין הזכות לפרטיות, שהיא זכות חוקתית, לבין התכלית שרוצים להשיג.

צילי נאה: לכן זה לא נושא שאפשר ככה, כבדרך אגב, על רגל אחת, לדון בו.

צילי נאה: זה נושא מורכב, הוא נוגע להגנת הפרטיות של כל אזרחי מדינת ישראל - - -

יואב קיש: דודי, מה אם אני אפצל חלק מהחוק, ואז נדון על זה בלי לחץ?

יואב קיש: כי הנושא של המועצות האזוריות, הם תקועים איתו.

דוד אמסלם: רבותיי, אני אגיד לכם מה אני מציע.

דוד אמסלם: את החוק הזה אני אעביר.

דוד אמסלם: לכן תתחילו מעכשיו כבר לעבוד.

דוד אמסלם: השאלה היא פשוטה - - -

עמי ברקוביץ: לנו אין בעיה של תקנים - - -

דוד אמסלם: אחלה.

דוד אמסלם: עכשיו, אני אספר לכם: את החוק הזה אני אעביר.

דוד אמסלם: עכשיו השאלה היא כזו: האם אתם מציעים לגמור את זה עכשיו, או לבזבז עוד זמן כנסת ולעשות עוד סיבוב, לעשות עוד דיונים, להביא אתכם עוד פעמיים?

דוד אמסלם: תעשו מה שאתם רוצים.

עמי ברקוביץ: אנחנו מבקשים שיתקיים דיון עם כל הגורמים הנוגעים בדבר.

צילי נאה: דיון לגופו של עניין.

דוד אמסלם: למה, זה לא לגופו של עניין?

צילי נאה: לא, סליחה - - -

דוד אמסלם: אני תשובה אחת אינטליגנטית לא שמעתי פה - - -

עמי ברקוביץ: לכן אנחנו רוצים שהאנשים האינטליגנטים יבואו לדיון הזה.

דוד אמסלם: לא אמרתי שאתם לא אינטליגנטים, דיברתי על התשובות.

יואב קיש: אני עושה חמש דקות הפסקה, עד הדיון הבא.